CELEX: C2007/199/34
Language: et
Date: 2007-08-25 00:00:00
Title: Kohtuasi C-283/07: 12. juunil 2007 esitatud hagi — Euroopa Ühenduste Komisjon versus Itaalia Vabariik

25.8.2007   
            
            
               ET
            
            
               Euroopa Liidu Teataja
            
            
               C 199/22
            
         12. juunil 2007 esitatud hagi — Euroopa Ühenduste Komisjon versus Itaalia Vabariik
   (Kohtuasi C-283/07)
   (2007/C 199/34)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: C. Zadra ja J.-B. Laignelot)
   
      Kostja: Itaalia Vabariik
   Hageja nõuded
   
               —
            
            
               Tuvastada, et kuna Itaalia Vabariik on võtnud vastu ja jätnud jõusse:
               
                           —
                        
                        
                           15. detsembri 2004. aasta seaduse nr 308 artikli 1 punktid 25-27 ja 29, ja
                        
                     
                           —
                        
                        
                           15. detsembri2004. aasta seaduse nr 308 artikli 1 punkti 29 alapunkti b ning 3. aprilli 2004. aasta dekreedi nr 152 artikli 183 punkti 1 alapunkti s ja artikli 229,
                        
                     mis jätavad vastavalt teatava terase- ja metallitööstuses kasutatava vanaraua ning kõrgekvaliteedilistest jäätmetest saadava kütuse a priori välja selliste Itaalia jäätme-alaste õigusnormide kohaldamisalast, millega võeti üle nõukogu 15. juuli 1975. aasta direktiiv 75/442/EMÜ jäätmete kohta (1), muudetud nõukogu 18. märtsi 1991. aasta direktiiviga 91/156/EMÜ (2), siis on Itaalia Vabariik rikkunud asjaomase direktiivi artikli 1 punktist a tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Komisjon väidab väljakujunenud kohtupraktikale tuginedes, et seaduse nr 308 artikli 1 punktid 25-27 ja 29 ja dekreedi nr 152 artikli 183 punkti 1 alapunkt s ja artikkel 229, mis jätavad süstemaatiliselt ja a priori jäätmete mõistest välja teatava terase- ja metallitööstuses kasutatava vanaraua ja kõrgekvaliteedilistest jäätmetest saadava kütuse, piiravad õigusvastaselt direktiivis 75/442 sätestatud jäätmete mõistet ning seega ka kõnealuse direktiivi kohaldamisala, ohustades nii vältimatult direktiivi kasulikku mõju. Asjaomased sätted on seega vastuolus direktiiviga, millest ei saa teha erandeid siseriiklike õigusnormidega, ning mis ei näe mingil juhul ette kõnealuste esemete ja ainete väljajätmist kõnealuse direktiivi kohaldamisalast.
   Itaalia seadusandja on jätnud terasetööstuses kasutatava vanaraua ja kütuse tootmisel kasutatavad jäätmed jäätmete mõistest välja tuginedes juris et de jure eeldusele, et nimetatud esemeid ja aineid — nii nagu nad on määratletud kõnealustes õigusnormides — tuleb alati käsitleda toorainena. Selline säte piirab vältimatult direktiivis ette nähtud dünaamilist ja funktsionaalset definitsiooni. See muudab võimatuks direktiivis 75/442 silmas peetud „jäätmete” olemasolu „kindlakstegemise kõiki asjaolusid arvestades”, mis peaks toimuma juhtumipõhiselt määratlemaks, kas on tegemist jäätmetega kõnealuse direktiivi tähenduses.
   Asjaomaste jäätmete süstemaatiline väljajätmine direktiivi kohaldamisalast ei ohusta üksnes direktiivi kasulikku mõju ja iseäranis keskkonnakaitse eesmärgil direktiiviga sisse viidud jäätmehaldussüsteemi, vaid sellest tuleneb lisaks, et asjaomaste jäätmete osas on välistatud kõigi selliste keskkonnaalaste normide kohaldamine, mille kohaldamisala on määratletud viitega asjaomases direktiivis sätestatud jäätmete mõistele. Sellise välistamisega keskkonnale potentsiaalselt avaldatav kahjulik mõju on seega märksa tõsisem üksnes direktiivi kohaldamata jätmisest tulenevast kahjulikust mõjust.
   
      (1)  EÜT L 194, lk 47; ELT eriväljaanne 15/01, lk 23.
   
      (2)  EÜT L 78, lk 32; ELT eriväljaanne 15/02, lk 3.